‘Any de la Misericòrdia’

Anna M. Agustí

**16. Consolar a qui està trist**

La misericòrdia és una actitud bondadosa cap a l’altre. Consolar els afligits, acompanyar-los en el dolor per la pèrdua d’una persona estimada, des dels Grups d’Acompanyament al Dol, és el que fem i, un dels motius prioritaris en aquest Any de la Misericòrdia.

Acompanyem, les persones confoses en el dolor més profund, a aprendre a viure sense les ganes de viure, per la por en què estan sumides. Acompanyem, respectant els seus silencis, temps i ritmes sense anar ni un pas davant, ni un pas darrere.

Potenciem les capacitats que té cada persona, per a tornar a donar sentit a la seva vida, que no serà com la d’abans, sinó que serà nova. Ajudem, amb l’esperança de què tots estem molt ben equipats i que cadascú és capaç de trobar recursos per a resoldre tot allò que ara es veu mancat.

Tenim cura en acompanyar-los en les seves pors, en el no saber com fer-ho, en els seus desconcerts i neguits, procurant està presents en el moment que ho necessiten i com ho necessiten.

Des de nosaltres, aquest acompanyar, ens ajuda a revertir aquest amor i confiança en la vida, no només des de la bondat sinó també des de la tendresa, que és el que oferim a ells; la cara i el cor del Déu de la Misericòrdia.